आप नेता कुमार विश्वास ने इशारों-इशारों में बताए बीजेपी से AAP में आ रहे तीन दिग्गजों के नाम  
क्रिकेटर से नेता बने नवजोत सिंह सिद्धू बीजेपी छोड़ चुके हैं
ऐसे में उनके आम आदमी पार्टी से जुड़ने की अटकलें तेज हैं
विश्वास ने ट्वीट में बताया कि बीजेपी से आप में आने वाले सिद्धू अकेले नहीं
"आप" की "शत्रुघ्न" "कीर्ति" "सिद्ध" होने को है; Dr Kumar Vishvas (@DrKumarVishwas) July 19, 2016

वहीं वित्तमंत्री अरुण जेटली के खिलाफ खुलकर अभियान चलाने के चलते बीजेपी से निलंबित एक और पूर्व क्रिकेटर कीर्ति आजाद और उनकी पत्नी पूनम आजाद के भी आप में जाने की अटकलें हैं। जब एनडीटीवी इंडिया ने पूनम से बात की तो उन्होंने इस संभावना से इनकार नहीं किया। बस इतना कहा कि हो सकता है कि अगले एक-दो दिन में इसका ऐलान हो जाए। वहीं कीर्ति ने कहा कि पूनम महिला सशक्तिकरण की बात करती हैं, अगर वह आम आदमी पार्टी में जाकर महिलाओं की सेवा करती हैं तो क्या गलत है?